
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ανάθεση καθηκόντων Πολιτικής Άμυνας στις 
Αστυνομικές Αρχές. 

2 

Καθορισμός τρόπου καταβολής μερισμάτων από 
το ΜΤΠΥ για το έτος 2018. 

3 

Κατανομή προσωπικού στο Υπουργείο Παιδείας, 
Έρευνας και Θρησκευμάτων. 

4 

Διάθεση ενός κατασχεθέντος σκάφους, ως μέσου 
μεταφοράς παράνομων μεταναστών, στο Λιμενι¬ 
κό Σώμα - Ελληνική Ακτοφυλακή για κάλυψη ανα¬ 
γκών του. 

5 

Καθιέρωση 12ωρης λειτουργίας οργανικών μο¬ 
νάδων της Γενικής Γραμματείας Συντονισμού του 
Κυβερνητικού Έργου για το έτος 2018. 

6 

Παροχή εξουσιοδοτήσεων στους Προϊσταμένους 
Διευθύνσεων και Αυτοτελών Τμημάτων της Αρ¬ 
χής Διασφάλισης του Απορρήτου των Επικοινω¬ 
νιών (ΑΔΑΕ). 


ΑΠΟΦΑΣΕΙΣ 

Αριθμ. 5321/3/4-οε (1) 

Ανάθεση καθηκόντων Πολιτικής Άμυνας στις 

Αστυνομικές Αρχές. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΕΘΝΙΚΗΣ ΑΜΥΝΑΣ - 

ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1) Του άρθρου 25 του ν.δ. Ί 7/1974 «Περί Πολιτικής 
Σχεδιάσεως Εκτάκτου Ανάγκης» (Α' 236). 

2) Του άρθρου 7 παρ. 1 του ν. 48/1975 «Περί της Εθνι¬ 
κής Σημαίας της Ελλάδος, του Εμβλήματος της Ελληνικής 
Δημοκρατίας, του όρκου των αναλαμβανόντων δημοσί¬ 
αν εν γένει υπηρεσίαν, του τύπου των σφραγίδων των 
Δημοσίων Αρχών και των εγγράφων τούτων» (Α' Ί 08). 

3) Του ν. 4249/20Ί4 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 


νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας Τάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου Δημόσιας Τάξης και Προστασίας 
του Πολίτη και άλλες διατάξεις» (Φ.Ε.Κ. Α' 73). 

4) Τουπ.δ. 1097/1981 «Περί οργανώσεως και λειτουρ¬ 
γίας της Υπηρεσίας Πολιτικής Σχεδίασης Εκτάκτου Ανά¬ 
γκης του Υπουργείου Δημόσιας Τάξης» (Α' 266). 

5) Τις διατάξεις των άρθρων 20, 23, 68 και 77 του ν. 
4270/2014 «Αρχές δημοσιονομικής διαχείρισης και επο- 
πτείας- δημόσιο λογιστικό και άλλες διατάξεις» (Α' 143), 
όπως αυτές τροποποιήθηκαν και ισχύουν. 

6) Του π.δ. 178/2014 «Οργάνωση Υπηρεσιών Ελληνι¬ 
κής Αστυνομίας» (Φ.Ε.Κ. Α' 261). 

7) Του π.δ. 123/4-11-2016 (Φ.Ε.Κ. Α' 208) «.... μετονο- 
μασία του Υπουργείου Εσωτερικών και Διοικητικής Ανα¬ 
συγκρότησης σε Υπουργείο Εσωτερικών». 

8) Το π.δ. 7/09-02-2017 (Φ.Ε.Κ. Α' 14) «Αναδιάταξη, ανα¬ 
διοργάνωση, σύσταση και λειτουργία περιφερειακών 
Υπηρεσιών Ελληνικής Αστυνομίας». 

9) Το π.δ. 73/2015 «Διορισμός Αντιπροέδρου της Κυ- 
βερνήσεως, Υπουργών, Αναπληρωτών Υπουργών και 
Υφυπουργών» (Α' 116). 

10) Τις διατάξεις της αριθμ. Υ186 από 10-11-2016 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Εσωτερικών Νικόλαο Τό- 
σκα» (Β' 3671). 

11) Τις διατάξεις της αριθμ. Υ29 από 08-10-2015 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη» (Β' 2168). 

12) Την αριθμ. 8000/1/2017/47-γ από 27/05/2017 
Εισήγηση Γενικού Διευθυντή της Γενικής Διεύθυνσης 
Οικονομικών και Επιτελικού Σχεδιασμού του Υπουργεί¬ 
ου Εσωτερικών (πρώην Υπουργείο Δημόσιας Τάξης και 
Προστασίας του Πολίτη). 

13) Το γεγονός ότι από τις διατάξεις της παρούσης 
απόφασης προκαλείται εφάπαξ δαπάνη συνολικού 
ύψους 8.000,00 €, η οποία θα καλυφθεί σε βάρος των 
εγκεκριμένων πιστώσεων του εκτελουμένου Π/Υ εξόδων 
τρέχοντος οικονομικού έτους του Ε.Φ.: 07.410 «Ελληνι¬ 
κή Αστυνομία» στον Κ.Α.Ε.: 1699 «Λοιπές προμήθειες», 
αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4657/29.12.2017 


Άρθρο 1 

Υπηρεσίες Πολιτικής Άμυνας 

1. Ανατίθενται καθήκοντα πολιτικής άμυνας στις Υπη¬ 
ρεσίες του Σώματος της Ελληνικής Αστυνομίας, οι οποίες 
στο πλαίσιο άσκησης των ειδικών αυτών καθηκόντων 
τους ονομάζονται Υπηρεσίες Πολιτικής Αμυνας (Υ.Π.Α.). 

2. Οι Υπηρεσίες Πολιτικής Άμυνας, που αναφέρονται 
στην προηγουμένη παράγραφο, διακρίνονται ειδικό¬ 
τερα σε: 

α) Γενικές Διευθύνσεις ΠολιτικήςΆμυνας(ΓΕΑΠΑ),που 
αντιστοιχούν στις Γενικές Αστυνομικές Διευθύνσεις Ατ¬ 
τικής και Θεσσαλονίκης και στις Γενικές Περιφερειακές 
Αστυνομικές Διευθύνσεις (ΓΕ.Π.ΑΑ). 

β) Διευθύνσεις Πολιτικής Άμυνας (Δ.Π.Α.), που αντι¬ 
στοιχούν στις Διευθύνσεις Αστυνομίας των Γενικών 
Αστυνομικών Διευθύνσεων Αττικής και Θεσσαλονίκης, 
των Γενικών Περιφερειακών Αστυνομικών Διευθύνσε¬ 
ων καθώς και των Μονάδων Κινητής Εφεδρείας (Μ.Κ.Ε.) 
εδαφικής αρμοδιότητάς τους. 

γ) Διευθύνσεις Πολιτικής Αμυνας Διεθνών Αερολιμέ¬ 
νων Αθηνών και Θεσσαλονίκης (Δ.Π.Α.Δ.Α.), που αντι¬ 
στοιχούν στην Διεύθυνση Αστυνόμευσης Αερολιμένα 
Αθηνών και στη Διεύθυνση Αστυνόμευσης 

Κρατικού Αερολιμένα Θεσσαλονίκης, των Γενικών 
Αστυνομικών Διευθύνσεων Αττικής και Θεσσαλονίκης. 

δ) Τμήματα Πολιτικής Άμυνας (Τ.Π.Α.), που αντιστοι¬ 
χούν στα Αστυνομικά Τμήματα καθώς και για τις υφιστά¬ 
μενες Υπηρεσίες αυτών, όπου αυτές υπάρχουν και για το 
χρονικό διάστημα που λειτουργούν, ήτοι Αστυνομικών 
Σταθμών, Κρατικών και μη Κρατικών Αερολιμένων όπου 
δεν υφίστανται Αστυνομικά Τμήματα και Αστυνομικοί 
Σταθμοί Αερολιμένων. 

ε) Τμήματα Πολιτικής Αμυνας Αερολιμένων (Τ.Π.Α.Α.) 
και Σταθμοί Πολιτικής Αμυνας Αερολιμένων (Σ.Π.Α.Α.), 
που αντιστοιχούν στα Αστυνομικά Τμήματα Αερολιμέ¬ 
νων και Αστυνομικούς Σταθμούς Αερολιμένων. 

3. Η τοπική αρμοδιότητα των Υπηρεσιών Πολιτικής 
Άμυνας ταυτίζεται με εκείνη των αντίστοιχων Αστυνο¬ 
μικών Υπηρεσιών. 

4. Οι Υπηρεσίες Πολιτικής Άμυνας, ως προς την άσκηση 
των ειδικών καθηκόντων τους, υπάγονται στην Υπηρε¬ 
σία Παλλαϊκής Αμυνας - Πολιτικής Σχεδίασης Έκτακτης 
Ανάγκης (Π.ΑΜ-Π.Σ.Ε.Α.) του Υπουργείου Εσωτερικών, 


στο πλαίσιο της διοικητικής οργάνωσης ττου τις διέπει 
και κατά την οικεία αυτών ιεραρχική τάξη. 

Άρθρο 2 

Καθήκοντα Πολιτικής Άμυνας 

1. Οι Υπηρεσίες Πολιτικής Άμυνας ασκούν, γενικά, κα¬ 
θήκοντα πολιτικής κινητοποίησης και πολιτικής άμυνας 
της Χώρας, που ανάγονται στην εξασφάλιση της προ¬ 
στασίας του άμαχου πληθυσμού σε καιρό πολέμου από 
εχθρικές προσβολές ή αντιμετώπισης έκτακτων ανα¬ 
γκών και τη συμβολή τους στην εθνική άμυνα, όπως αυτά 
προσδιορίζονται ειδικότερα από τις κείμενες διατάξεις, 
τα οικεία σχέδια ενεργειών που εκάστοτε ισχύουν και 
τις σχετικές οδηγίες της Υπηρεσίας Π.ΑΜ-Π.Σ.Ε.Α., του 
Υπουργείου Εσωτερικών. 

2. Οι Γενικές Διευθύνσεις Πολιτικής Άμυνας ορίζουν 
Αξιωματικό ή Υπαξιωματικό από το Επιτελείο τους αρ¬ 
μοδίου να ασκεί τα καθήκοντα που εντάσσονται στα 
πλαίσια συντονισμού, του ελέγχου και της εποπτείας του 
έργου των υφιστάμενων υπηρεσιών τους. Επιπλέον στις 
Διευθύνσεις Πολιτικής Αμυνας και στα Τμήματα Πολιτι¬ 
κής Άμυνας είναι δυνατό να ανατίθενται και καθήκοντα, 
τα οποία σχετίζονται με τη εφαρμογή σχεδίων, μνημονί¬ 
ων - ενεργειών άλλων Υπουργείων και Αυτοδιοικητικών 
δομών της χώρας. 

Η Υπηρεσία Π.ΑΜ-Π.Σ.Ε.Α. του Υπουργείου Εσωτερι¬ 
κών γνωστοποιεί απευθείας, στις Γενικές Διευθύνσεις 
Πολιτικής Άμυνας και τις Διευθύνσεις Πολιτικής Άμυνας 
και μόνον όσα πληροφοριακά στοιχεία είναι απαραίτητα 
για την άσκηση της αποστολής τους, που συνίσταται σε 
έλεγχο, την εποπτεία και το συντονισμό του έργου των 
υφισταμένων τους υπηρεσιών. 

Επίσης οι Γενικές Διευθύνσεις Πολιτικής Άμυνας και οι 
Διευθύνσεις Πολιτικής Άμυνας γνωστοποιούν στα Τμή¬ 
ματα Πολιτικής Άμυνας όσα πληροφοριακά στοιχεία εί¬ 
ναι απαραίτητα ως εκ των ειδικών συνθηκών εκτέλεσης 
της αποστολής τους. 

Για τις επιθεωρήσεις των Υπηρεσιών Πολιτικής Άμυνας, 
που αναφέρονται στο άρθρο 1, της παρούσας, ισχύουν 
οι αντίστοιχες διατάξεις των οικείων Κανονισμών του 
Σώματος της Ελληνικής Αστυνομίας, που ρυθμίζουν τις 
επιθεωρήσεις των Αστυνομικών Υπηρεσιών, καθώς και 
άλλες ειδικότερες οδηγίες της Υπηρεσίας Π.ΑΜ-Π.Σ.Ε.Α. 
του Υπουργείου Εσωτερικών. 


Άρθρο 3 

Τίτλοι και σφραγίδες Υπηρεσιών Πολιτικής Άμυνας 

Οι Υπηρεσίες Πολιτικής Άμυνας φέρουν, στα έγγραφα τους, ως τίτλο εκείνων της ονομασίας τους με παράλληλη 
επεξηγηματική παράθεση και του αστυνομικού τους τίτλου, όπως π.χ.: 

ΕΛΛΗΝΙΚΗ ΔΗΜΟΚΡΑΤΙΑ ΕΛΛΗΝΙΚΗ ΔΗΜΟΚΡΑΤΙΑ 

ΓΕΝΙΚΗ ΔΙΕΥΘΥΝΣΗ ΠΟΛΙΤΙΚΗΣ ΑΜΥΝΑΣ. ΔΙΕΥΘΥΝΣΗ ΠΟΛΙΤΙΚΗΣ ΑΜΥΝΑΣ. 

ΔΙΕΥΘΥΝΣΗ ΠΟΛΙΤΙΚΗΣ ΑΜΥΝΑΣ. Β' ΤΜΗΜΑ ΠΟΛΙΤΙΚΗΣ ΑΜΥΝΑΣ. 

(ΔΙΕΥΘΥΝΣΗ ΑΣΤΥΝΟΜΙΑΣ.) (Β' ΑΣΤΥΝΟΜΙΚΟ ΤΜΗΜΑ.) 

Στη σηματική αλληλογραφία τους και στο κείμενο των σχεδίων ενεργειών και των εγγράφων τους μπορούν να 
χρησιμοποιούν και τους συντετμημένους τίτλους τους. 

Οι Υπηρεσίες Πολιτικής Άμυνας τηρούν ίδια, η καθεμία, σφραγίδα που τίθεται, κατά τις κείμενες διατάξεις, στα 
έγγραφα που εκδίδονται από τις Υπηρεσίες αυτές. 

Οι σφραγίδες των υπηρεσιών Πολιτικής Άμυνας απο¬ 
τελούνται από τρεις επάλληλους και ομόκεντρους κύ¬ 
κλους. Η διάμετρος του εξωτερικού κύκλου είναι μήκους 
0,04 του μέτρου. Στον εσωτερικό κύκλο και στο κέντρο 
αυτού φέρεται το κατά το άρθρο 2 του ν. 48/1975 έμ¬ 
βλημα της Ελληνικής Δημοκρατίας. 

Στο δεύτερο κύκλο φέρονται κυκλικά στο κάτω μέρος 
το όνομα της οικείας υπηρεσίας που τηρεί τη σφραγίδα 
και στο άνω μέρος το όνομα της υπερκείμενης υπηρεσίας. 
Ειδικότερα: 

α) Στις σφραγίδες των Γενικών Διευθύνσεων Πολιτικής 
Άμυνας ως υπερκείμενη υπηρεσία φέρεται το Υπουργείο 
Εσωτερικών (συνημμένο υπόδειγμα 1). 

β) Στις σφραγίδες των Διευθύνσεων Πολιτικής Άμυνας 
ως υπερκείμενη υπηρεσία φέρονται οι Γενικές Διευθύν¬ 
σεις Πολιτικής Άμυνας (συνημμένο υπόδειγμα 2). 

γ) Στις σφραγίδες των Διευθύνσεων Πολιτικής Αμυνας 
των Διεθνών Αερολιμένων Αθηνών και Θεσσαλονίκης ως 
υπερκείμενη υπηρεσία φέρονται οι Γενικές Διευθύνσεις 
Πολιτικής Άμυνας Αττικής και Θεσσαλονίκης (συνημμένο 
υπόδειγμα 3). 

δ) Στις σφραγίδες των Τμημάτων Πολιτικής Άμυνας 
και των υφισταμένων Υπηρεσιών τους ως υπερκείμενη 
υπηρεσία φέρονται οι Διευθύνσεις Πολιτικής Άμυνας 
(συνημμένο υπόδειγμα 4). 

ε) Στις σφραγίδες των Τμημάτων Πολιτικής Αμυνας 
Αερολιμένων και Σταθμών Πολιτικής Αμυνας Αερολιμέ¬ 
νων ως υπερκείμενη υπηρεσία φέρονται οι Διευθύνσεις 
Πολιτικής Άμυνας (συνημμένο υπόδειγμα 5). 

στ) Στις σφραγίδες των Ταγμάτων Κινητής Εφεδρείας 
(Τ.Κ.Ε.) και Λόχων Κινητής Εφεδρείας (Λ.Κ.Ε.) ως υπερ¬ 
κείμενη υπηρεσία φέρονται οι Διευθύνσεις Πολιτικής 
Άμυνας (συνημμένο υπόδειγμα 6). 

ζ) Ο αριθμός των αντιτύπων των σφραγίδων, που απαι¬ 
τούνται για τη λειτουργία κάθε υπηρεσίας, ορίζεται εκά- 
στοτε με έγγραφη διαταγή: 


Των Γενικών Διευθυντών των Γενικών Διευθύνσεων 
Πολιτικής Άμυνας, για το επιτελείο τους. 

Των Διευθυντών των Διευθύνσεων Πολιτικής Άμυνας 
για το επιτελείο τους καθώς και για τα υφιστάμενα Τμή- 
ματα Πολιτικής Άμυνας και των Μονάδων Κινητής Εφε¬ 
δρείας (Τ.Κ.Ε. και Λ.Κ.Ε.) εδαφικής αρμοδιότητάς τους. 

Των Διευθυντών Πολιτικής Άμυνας Διεθνών Αερολι¬ 
μένων, για τις υπηρεσίες τους. 

η) Οι σφραγίδες κάθε Υπηρεσίας, περισσότερες της 
μίας, αριθμούνται. 

θ) Υπεύθυνοι για τη φύλαξη των σφραγίδων είναι οι 
Διευθυντές ή Διοικητές των υπηρεσιών που τηρούν τις 
σφραγίδες, οι οποίοι με διαταγή τους μπορούν να ανα¬ 
θέτουν τη φύλαξη αυτών σε οποιονδήποτε υφιστάμενο 
τους, κατά την κρίση τους. Με την ίδια ή άλλη διαταγή 
ορίζονται και οι υπεύθυνοι για τη χρησιμοποίηση των 
σφραγίδων αυτών, κατά τις κείμενες διατάξεις. 

Άρθρο 4 

Ρύθμιση λεπτομερειών 

Θέματα λεπτομερειακού χαρακτήρα, που προκύπτουν 
κατά την εφαρμογή της παρούσας απόφασης, ρυθμί¬ 
ζονται με οδηγίες της Υπηρεσίας Π.ΑΜ - Π.Σ.Ε.Α. του 
Υπουργείου Εσωτερικών. 

Άρθρο 5 

Καταργούμενες διατάξεις 

Από την έναρξη ισχύος της παρούσας καταργείται 
η αριθμ. 111/3/4κβ/06 Απρ. 1992 κοινή απόφαση των 
Υπουργών Εθνικής Αμυνας και Δημόσιας Τάξης «Ανά¬ 
θεση καθηκόντων Πολιτικής Αμυνας στις Αστυνομικές 
Αρχές» (Β' 268), όπως ισχύει μετά την τροποποίησή της 
με την αριθμ. 5321/4/2/04 Αυγ. 2008 κοινή απόφαση 
του Υφυπουργού Εσωτερικών και του Υπουργού Εθνικής 
Αμυνας (Β' 1686). 




62152 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΠΑΡΑΡΤΗΜΑ "Α’ΤΓΗ 
ΚΟΙΝΗ ΥΠΟΥΡΓΙΚΗ ΑΠΟΦΑΣΗ 
Αοιθ Πρωτ.: 5321 / 3 / 4 - οε 



Υπόδειναα "1" 

Ανήκει στην κοινή απόφαση με αριθ. πρωτ.: 
5321/ 3 / 4-οε από 12/12/2017 του Υπουργού 
Εθνικής Άμυνας & των Αναπληρωτών 
Υπουργών Εσωτερικών & Οικονομικών. 

51(153)^ 

Χ^ΙΡ7 

Υπόδείναο: "2” 

Ανήκει στην κοινή απόφαση με αριθ. πρωτ.: 
5321/ 3 / 4-οε από 12/12/2017 του Υπουργού 
Εθνικής Άμυνας & των Αναπληρωτών 
Υπουργών Εσωτερικών & Οικονομικών. 


Υπόδειναα “3~ 

Ανήκει στην κοινή απόφαση με αριθ. πρωτ.: 
5321/ 3 / 4-οε από 12/12/2017 του Υπουργού 
Εθνικής Άμυνας &των Αναπληρωτών 
Υπουργών Εσωτερικών 8^Οικονομικών. 


Υπόδειναα "4" 

Ανήκει στην κοινή απόφαση με αριθ. πρωτ.: 
5321/ 3 / 4-σε από 12/12/2017 του Υπουργού 
Εθνικής Αμυνας & των Αναπληρωτών 
Υπουργών Εσωτερικών & Οικονομικών. 

•ΦίΙΕ 31 μ 

V Ν^ΙΐΟ^χ / ! 

____--:- 

Υπόδειναα "5" 

Ανήκει στην κοινή απόφαση με αριθ. πρωτ.: 
5321/ 3 / 4-οε από 12/12/2017 του Υπουργού 
Εθνικής Αμυνας &των Αναπληρωτών 
Υπουργών Εσωτερικών & Οικονομικών. 

ί38^ΐ^ΗΚι 

' 94 \ / 

1 · · ·—,ι— 

Υπόδειναα “6" 

Ανήκει στην κοινή απόφαση με αριθ. πρωτ.: | 
5321/ 3 / 4-οε από 12/12/2017 του Υπουργού 
Εθνικής Αμυνας &των Αναπληρωτών 
Υπουργών Εσωτερικών & Οικονομικών. 

- ' * 

—* - ~ΊΓ ,* 


Ο ΔΙΕΥΘΥΝΤΗΣ Γ'ΔΙΕΥΘΥΝΣΕΩΣ 


ΥΠΗΡΕΣΙΑΣ Π-ΑΜ-Π.Σ.ΕΛ. 


Δη μητριός Θωμόπουλος 
Υ/Α 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 12 Δεκεμβρίου 2017 
Οι Υπουργοί 

Αναπληρωτής Υπουργός 

Εσωτερικών Εθνικής Άμυνας 

ΝΙΚΟΛΑΟΣ ΤΟΣΚΑΣ ΠΑΝΑΓΙΩΤΗΣ ΚΑΜΜΕΝΟΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΑΙΑΡΑΚΗΣ 

- ■ - 

Αριθμ. Φ30316/54142 /Δ15.934 (2) 

Καθορισμός τρόπου καταβολής μερισμάτων από 
το ΜΤΠΥ για το έτος 2018. 

Ο ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΑΑΥΑΕΓΓΥΗΣ 

Έχοντας υπόψη: 

1. Τις διατάξεις του άρθρου 39 του π.δ. 422/1981 «Περί 
Κωδικοποιήσεωςτων περί Μετοχικού Ταμείου Πολιτικών 
Υπαλλήλων διατάξεων» (Α' 114), όπως ισχύουν μετά την 
αντικατάστασή τους με τις διατάξεις της παρ. 2 του άρ¬ 
θρου 3 του ν. 4024/2011 «Συνταξιοδοτικές ρυθμίσεις, 
ενιαίο μισθολόγιο-βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012-2015» (Α' 226). 

2. Τις διατάξεις του άρθρου 5 του π.δ/τος 24/2015 
(Α' 20) «Σύσταση και μετονομασία Υπουργείων, μεταφο¬ 
ρά της Γενικής Γραμματείας Κοινωνικών Ασφαλίσεων» 
και του άρθρου 27 του ν.4320/2015 (Α' 29) «Ρυθμίσεις για 
τη λήψη άμεσων μέτρων για την αντιμετώπιση της αν¬ 
θρωπιστικής κρίσης, και την οργάνωση της Κυβέρνησης 
και των Κυβερνητικών Οργάνων και λοιπές διατάξεις». 

3. Τις διατάξεις των άρθρων 52 και 90 του «Κώδικα 
νομοθεσίας για την Κυβέρνηση και τα Κυβερνητι¬ 
κά όργανα», που κυρώθηκε με το άρθρο πρώτο του 
π.δ/τος 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

4. Τις διατάξεις του π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης», όπως ισχύει (Α' 168). 

5. Τις διατάξεις του π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

6. Την αριθμ. Υ172/4.11.2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β' 3610). 

7. Την αριθμ. Υ5/27.01.2015 απόφαση του Πρωθυ¬ 
πουργού «Σύσταση Θέσεων Αναπληρωτών Υπουργών 
και Υφυπουργών» (Β' 204). 

8. Την αριθμ. οικ.: 44549/Δ9.12193/8-10-2015 (Β' 2169), 
όπωςτροποποιήθηκε μετην αριθμ. οικ.: 54051 /Δ9.14200/ 


25-11-2016 (Β' 3801) «Ανάθεση αρμοδιοτήτων στον Υφυ¬ 
πουργό Εργασίας Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο». 

9. Την από 13-11-2017 ομόφωνη απόφαση του Διοι¬ 
κητικού Συμβουλίου του ΜΤΠΥ που ελήφθη κατά την 
48η συνεδρίασή του. 

10. Το γεγονός, ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την καταβολή των μερισμάτων του Μετοχικού Ταμεί¬ 
ου Πολιτικών Υπαλλήλων (ΜΤΠΥ), ανά ημερολογιακό 
τρίμηνο για το έτος 2018. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΑΟΣ 

- ■ - 

Αριθμ. ΔΙΠΑΑΔ/Φ. Κ./1 67/ΟΙΚ.43829 (3) 

Κατανομή προσωπικού στο Υπουργείο Παιδείας, 

Έρευνας και Θρησκευμάτων. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α715-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α72012). 

2. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης και Τουρι¬ 
σμού και Υποδομών, Μεταφορών και Δικτύων» και το 
π.δ. 125/2016 (ΦΕΚ 210/Α75-11-2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την αριθμ. ΔΙΠΠ/Φ.ΕΠ.1/71/οικ. 4573/01-3-2011 
(ΦΕΚ 323/Β /1 -3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Το αριθμ. 197128/01/15-11-2017 έγγραφο του 
Υπουργείου Παιδείας, Έρευνας και Θρησκευμάτων. 

5. Την αριθμ. ΔΙΠΑΑΔ/Φ. ΕΓΚΡ./179/39553/19-12-2017 
εγκριτική απόφαση. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή εκατόν ενενήντα (190) κληρικών σε 
Ιερές Μητροπόλεις της Χώρας, σύμφωνα με τα οριζό¬ 
μενα στην υπό στοιχείο 5 του προοιμίου της παρούσας 
εγκριτικής απόφασης (Υπουργείο Παιδείας, Έρευνας και 
Θρησκευμάτων). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 2121.8-3/90899 /17 (4) 

Διάθεση ενός κατασχεθέντος σκάφους, ως μέσου 
μεταφοράς παράνομων μεταναστών, στο Λιμε¬ 
νικό Σώμα - Ελληνική Ακτοφυλακή για κάλυψη 
αναγκών του. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του εδαφίου δεύτερου της παραγράφου 1 του άρ¬ 
θρου 6 του ν. 3938/2011 «Σύσταση Γραφείου Αντιμετώ¬ 
πισης Περιστατικών Αυθαιρεσίας στο Υπουργείο Προ¬ 
στασίας του Πολίτη και άλλες διατάξεις.» (Α' 61), όπως 
αντικαταστάθηκε από την παράγραφο 1 του άρθρου 13 
του ν. 4138/2013 «Επείγουσες ρυθμίσεις του Υπουργείου 
Περιβάλλοντος, Ενέργειας και Κλιματικής Αλλαγής και 
άλλες διατάξεις.» (Α' 72). 

β) Του άρθρου 177 του ν. 2960/2001 «Εθνικός Τελω¬ 
νειακός Κώδικας» (Α' 265), όπως ισχύει. 

γ)Τουπ.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170), όπως ισχύει. 

δ) Του άρθρου 2 του π.δ. 70/2015 «Ανασύσταση του 
Υπουργείου Ναυτιλίας και Αιγαίου και μετονομασία σε 
Υπουργείου Ναυτιλίας και Νησιωτικής Πολιτικής.»(Α' 114). 

ε) Του π.δ. 125/16 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

2. Την από 20-12-2017 πρόταση του Αρχηγού του Λι¬ 
μενικού Σώματος - Ελληνικής Ακτοφυλακής. 

3. Την από 05-09-2016 έκθεση κατάσχεσης πλωτού μέσου 
στο πλαίσιο διενεργούμενης προανάκρισης για παράβαση 


των διατάξεων του ν. 4251 /2014 «Κώδικας Μετανάστευσης 
και Κοινωνικής Ένταξης και λοιπές διατάξεις» (Α' 80). 

4. Το γεγονός ότι έχει παρέλθει το χρονικό διάστημα 
των τριών μηνών από την ημερομηνία κατάσχεσης του 
και στο διάστημα αυτό δεν έχει εκδοθεί ή δεν έχει κα¬ 
ταστεί αμετάκλητο βούλευμα ή απόφαση του αρμόδι¬ 
ου δικαστηρίου για την άρση της κατάσχεσης και την 
απόδοσή του στους ιδιοκτήτες του, σύμφωνα με το 
εδάφιο πρώτο της παραγράφου 1 του άρθρου 6 του 
ν. 3938/2011 «Σύσταση Γραφείου Αντιμετώπισης Πε¬ 
ριστατικών Αυθαιρεσίας στο Υπουργείο Προστασίας 
του Πολίτη και άλλες διατάξεις.» (Α' 61), όπως αντικα- 
ταστάθηκε από την παράγραφο 1 του άρθρου 13 του 
ν. 4138/2013 «Επείγουσες ρυθμίσεις του Υπουργείου 
Περιβάλλοντος, Ενέργειας και Κλιματικής Αλλαγής και 
άλλες διατάξεις.» (Α' 72). 

5. Το αριθμ. 2320/21-9-17/21/11/2017 έγγραφο Εισαγ¬ 
γελίας Πρωτοδικών Μεσολογγίου. 

6. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

7. Την ανάγκη κάλυψης επιχειρησιακών αναγκών του 
Αρχηγείου Λιμενικού Σώματος - Ελληνικής Ακτοφυλακής 
με σκοπό την αποτελεσματική άσκηση της αποστολής 
του, αποφασίζουμε: 

1. Τη δωρεάν διάθεση στο Λιμενικό Σώμα - Ελληνική 
Ακτοφυλακή του σκάφους που περιγράφεται στο Παράρτη¬ 
μα, το οποίο αποτελεί αναπόσπαστο μέρος της παρούσας. 

2. Την ένταξη του σκάφους στη δύναμη των επιχειρη¬ 
σιακών μέσων του Λιμενικού Σώματος - Ελληνικής Ακτο¬ 
φυλακής και τη στελέχωση και λειτουργία του σύμφωνα 
με τις κείμενες διατάξεις. 


Παράρτημα-Στοιχεία κατασχεθέντος σκάφους 


Είδος 

Ταχύπλοο φουσκωτό 
με πολυεστερική 
γάστρα 

Αριθμός Κινητήρων 

3 

Όνομα σκάφους 

«ΑϋΗϋ5-1» 

Εργοστάσιο Κατασκευής 
κινητήρων 

5ϋΖϋΚΙ 

Αριθμ. Λεμβ. ή Νηολ. 

«Αδιευκρίνιστο» 

Τύπος Κινητήρων 

300 ΗΡ 

Σημαία 

«Αδιευκρίνιστη» 

Αριθμός Σειράς Κινητήρων 

«Αδιευκρίνιστος» 

Εργοστ. Κατασκευής - μοντέλου 

«Αδιευκρίνιστο» 

Τόπος Φύλαξης 

Λ/Χ Μεσολογγίου 

Αριθμός Πλαισίου σκάφους 

«Αδιευκρίνιστος» 

Κατάσταση μέσου 

Καλή 

Χρώμα 

Μπλε 

Λοιπός Εξοπλισμός 

Ο φερόμενος επί του σκά¬ 
φους εξοπλισμός, κατά τον 
χρόνο της κατάσχεσής του 

Ολικό μήκος 

10,00 μέτρα 

Μέγιστο πλάτος 

«Αδιευκρίνιστο» 


Η απόφαση αυτή να δημοσιευθεί στην Εφημερίδα της Κυβερνήσεως. 


Πειραιάς, 20 Δεκεμβρίου 2017 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Αριθμ. 1757 _ (5) 

Καθιέρωση 12ωρης λειτουργίας οργανικών μο¬ 
νάδων της Γενικής Γραμματείας Συντονισμού του 
Κυβερνητικού Έργου για το έτος 2018. 

Ο ΓΕΝΙΚΟΣ ΓΡΑΜΜΑΤΕΑΣ ΣΥΝΤΟΝΙΣΜΟΥ 
ΤΟΥ ΚΥΒΕΡΝΗΤΙΚΟΥ ΕΡΓΟΥ 

Έχοντας υπόψη: 

1. Τις διατάξεις του άρθρου 16 και της παρ. 9 και 13 του 
άρθρου 20 του ν. 4109/2013 (ΦΕΚ Α' 16), όπως ισχύει, για 
τον ορισμό των υπηρεσιακών μονάδων της Γενικής Γραμ¬ 
ματείας Συντονισμού που θα εργάζονται σε δωδεκάωρη 
βάση και κατά τα Σάββατα, Κυριακές ή εξαιρέσιμες. 

2. Την αριθμ. Υ217/2016 απόφαση του Πρωθυπουργού 
(Β' 4028) «Ενίσχυση της Γενικής Γραμματείας Συντονι¬ 
σμού του Κυβερνητικού Έργου με προσωπικό πέραν του 
αριθμού των οργανικών της θέσεων». 

3. Την αριθμ. 222/22.07.2015 απόφαση του Υπουργού 
Επικράτειας, «Διορισμός Γενικού Γραμματέα Συντονι¬ 
σμού» (ΦΕΚ 534/ΥΟΔΔ/22.07.2015). 

4. Το γεγονός ότι με την απόφαση αυτή δεν προκα- 
λείται συμπληρωματική δαπάνη σε βάρος του κρατικού 
προϋπολογισμού. 

5. Τις ανάγκες της υπηρεσίας, αποφασίζουμε: 

Την καθιέρωση δωδεκάωρης λειτουργίας των υπηρε¬ 
σιακών μονάδων της Γενικής Γραμματείας Συντονισμού 
για το έτος 2018, ως κάτωθι: 
α. Ιδιαίτερο Γραφείο Γενικού Γραμματέα, 
β. Υπηρεσία Διοίκησης, 
γ. Υπηρεσία Προγραμματισμού, 
δ. Γραφείο Τεκμηρίωσης και Αρχείων, 
ε. Τομείς: 

εα. Τομέας Εξωτερικών και Εθνικής Άμυνας. 
εβ.Τομέας Οικονομικών, Εσωτερικών, Διοικητικής Με¬ 
ταρρύθμισης και Ηλεκτρονικής Διακυβέρνησης. 

εγ. Τομέας Ανάπτυξης, Ανταγωνιστικότητας, Υποδομών, 
Μεταφορών και Δικτύων και Μακεδονίας και Θράκης. 

εδ. Τομέας Παιδείας και Θρησκευμάτων, Πολιτισμού 
και Αθλητισμού. 

εε.Τομέας Εργασίας, Κοινωνικής Ασφάλισης, Πρόνοιας 
και Υγείας. 

εστ. Τομέας Αγροτικής Ανάπτυξης και Τροφίμων και 
Περιβάλλοντος. 

εζ. Τομέας Δικαιοσύνης, Διαφάνειας και Ανθρωπίνων 
Δικαιωμάτων και Δημόσιας Τάξης και Προστασίας του 
Πολίτη. 

εη.ΤομέαςΤουρισμού και Ναυτιλίας. 

Στις ρυθμίσεις της παρούσας απόφασης εμπίπτει το 
προσωπικό που υπηρετεί στις ανωτέρω οργανικές μονά¬ 
δες και η δαπάνη για την πρόσθετη εργασία του υπηρε- 
τούντος προσωπικού θα γίνει βάσει των διατάξεων του 
άρθρου 20 του ν. 4354/2015, όπως ισχύει και θα βαρύνει 
τους οικείους κωδικούς του προϋπολογισμού του Φορέα 
23-780 μέσα στο πλαίσιο των εγκεκριμένων πιστώσεων 
που έχουν προβλεφθεί για το έτος 2018. 


Η βεβαίωση της πραγματοποίησης της υπερωριακής 
εργασίας των υπαλλήλων των ανωτέρω υπηρεσιακών 
μονάδων θα γίνεται με βεβαίωση του Προϊσταμένου της 
Υπηρεσίας Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 
Ο Γενικός Γραμματέας Συντονισμού 
ΔΗΜΗΤΡΙΟΣ ΠΑΠΑΓΙΑΝΝΑΚΟΣ 


Αριθμ. απόφ. 358/201 7 (6) 

Παροχή εξουσιοδοτήσεων στους Προϊσταμένους 
Διευθύνσεων και Αυτοτελών Τμημάτων της Αρ¬ 
χής Διασφάλισης του Απορρήτου των Επικοινω¬ 
νιών (ΑΔΑΕ). 

Ο ΠΡΟΕΔΡΟΣ ΤΗΣ ΑΡΧΗΣ ΔΙΑΣΦΑΛΙΣΗΣ 
ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ 

Λαμβάνοντας υπόψη: 

1. τη διάταξη του άρθρου 7 παρ. 4 του ν. 3115/2003 
(ΦΕΚ 47/τ. Α727.2.2003) «Αρχή Διασφάλισης του Απορ¬ 
ρήτου των Επικοινωνιών» (ΦΕΚ 47/τ. Α727.2.2003), 

2. τις διατάξεις της αριθμ. 44/31-10-2003 απόφασης 
«Κανονισμός Εσωτερικής λειτουργίας της Αρχής Διασφά¬ 
λισης του Απορρήτου των Επικοινωνιών» (ΦΕΚ 1642/ 
Β72003), όπως αυτή ισχύει, 

3. τις διατάξεις του π.δ. 40/2005 (ΦΕΚ 59/τ. Α7 
7-3-2005) «Εσωτερική Διάρθρωση της Αρχής Διασφάλι¬ 
σης του Απορρήτου των Επικοινωνιών (ΑΔΑΕ), προσό¬ 
ντα και τρόπος επιλογής προϊσταμένων και συναφείς 
διατάξεις», 

4. την αριθμ. 328/03-02-2017 (ΦΕΚ Β' 418/14-02-2017) 
κοινή υπουργική απόφαση των Υπουργών Οικονομι¬ 
κών, Διοικητικής Ανασυγκρότησης και του Προέδρου 
της Α.Δ.Α.Ε., 

5. την αριθμ. 183/2009 απόφαση του Προέδρου της 
ΑΔΑΕ με θέμα: «Παροχή εξουσιοδοτήσεων στους Προ¬ 
ϊσταμένους Διευθύνσεων και Αυτοτελών Τμημάτων της 
Αρχής Διασφάλισης του Απορρήτου των Επικοινωνιών 
(ΑΔΑΕ) και στους Προέδρους των Ομάδων Ελέγχου και 
Έρευνας», 

6. την ανάγκη παροχής εξουσιοδοτήσεων στους Π ρο- 
ϊσταμένους των οργανικών μονάδων της ΑΔΑΕ, για την 
εξασφάλιση της εύρυθμης λειτουργίας της, αποφασίζει: 

Την παροχή εξουσιοδοτήσεων υπογραφής «με εντολή 
Προέδρου» στους Προϊσταμένους των Διευθύνσεων και 
των Αυτοτελών Τμημάτων της ΑΔΑΕ, ή τους νόμιμους 
αναπληρωτές τους, ως ακολούθως: 

Α. Στους Π ροϊσταμένους των Διευθύνσεων της ΑΔΑΕ, 
καθώς και των Αυτοτελών Τμημάτων Διεθνών Συνεργα¬ 
σιών και Δημοσίων Σχέσεων και Ελέγχου Άρσης Απορρή¬ 
του, ή στους νόμιμους αναπληρωτές τους, παρέχεται η 
εξουσιοδότηση υπογραφής «με εντολή Προέδρου» για 
τις ακόλουθες περιπτώσεις: 

Τεύχος Β'4657/29.12.2017 


- για την υπογραφή εξερχόμενων εγγράφων με τα 
οποία ζητούνται διευκρινίσεις ή πληροφορίες επί κα¬ 
ταγγελιών ή τακτικών ή έκτακτων ελέγχων που εκκρε¬ 
μούς για θέματα που υπάγονται στην αρμοδιότητα των 
εν λόγω οργανικών μονάδων της ΑΜΕ. Όλα τα ανωτέρω 
έγγραφα κοινοποιούνται και στον Πρόεδρο της ΑΔΑΕ, 

- για την υπογραφή εγγράφων ενημέρωσης και πα¬ 
ροχής οδηγιών και κατευθύνσεων προς τα στελέχη των 
εν λόγω Διευθύνσεων/Τμημάτων τους, με σκοπό την 
ορθότερη και αποτελεσματικότερη εκτέλεση των κα¬ 
θηκόντων τους, 

- για την υπογραφή εγγράφων που αφορούν στη δια¬ 
χείριση του προσωπικού της Διεύθυνσης/Τμή ματός τους 
και αναφέρονται σε θέματα: α) προγραμματισμού και 
έγκρισης αδειών προσωπικού, με συνυπογραφή του Προ¬ 
ϊσταμένου του Αυτοτελούς Τμήματος Προσωπικού και 
Διοικητικών Υπηρεσιών, πλην των θεμάτων αδειών που 
υπάγονται στην αρμοδιότητα του υπηρεσιακού συμβου¬ 
λίου, β) προγραμματισμού εργασίας προσωπικού και γ) 
προγραμματισμού και εκτέλεσης υπερωριακής εργασίας. 

Β. Στους Προϊσταμένους των Αυτοτελών Τμημάτων 
Προσωπικού και Διοικητικών Υπηρεσιών και Οικονομι¬ 
κών Υπηρεσιών, παρέχεται η εξουσιοδότηση υπογραφής 
«με εντολή Προέδρου» για τις ακόλουθες περιπτώσεις, 
ανάλογα με τις αρμοδιότητές τους: 

- για την υπογραφή βεβαιώσεων προς το προσωπικό 
της ΑΔΑΕ που αφορούν σε θέματα όπως οι καταβαλλό¬ 
μενες αποδοχές τους, η υπηρεσιακή τους κατάσταση, ο 
χρόνος και το αντικείμενο της απασχόλησης τους, οι κα¬ 
ταβαλλόμενες εισφορές προς ασφαλιστικά ταμεία κ.λπ., 

- για την αλληλογραφία με το προσωπικό της ΑΔΑΕ 
σχετικά με την τήρηση, τη συμπλήρωση και τη διαχείρι¬ 
ση τωντηρουμένων στο Αρχείο Προσωπικού στοιχείων 
και αποδεικτικών εγγράφων, 

- για την υπογραφή εγγράφων οδηγιών και ενημέ¬ 
ρωσης επί διοικητικών διαδικασιών που αφορούν στο 
προσωπικό, κατόπιν εντολής Προέδρου, στο πλαίσιο των 
γενικών διατάξεων της νομοθεσίας και των ειδικότερων 
διατάξεων που έχει θεσπίσει η ΑΔΑΕ, 

- για την υπογραφή παραπεμπτικών εγγράφων προς 
το Υπηρεσιακό Συμβούλιο, πλην των πειθαρχικών πα¬ 
ραπομπών, 


- για την υπογραφή παραπεμπτικών εγγράφων για 
υγειονομική εξέταση του προσωπικού, 

- για την υπογραφή των εγγράφων παραλαβής εξο¬ 
πλισμού κτιρίων και γραφείων και αναλωσίμων, για την 
υπογραφή εγγράφων που είναι αναγκαία για την τήρηση 
και διαχείριση αποθήκης κάθε είδους υλικού της ΑΔΑΕ, 
περιλαμβανομένων και των περιοδικών απογραφών του. 

- για την αποστολή επιστολών προς αναζήτηση προ¬ 
σφορών για την προμήθεια πόσης φύσεως προϊόντων 
και υπηρεσιών στην ΑΔΑΕ, 

- για την αποστολή προς δημοσίευση στο Εθνικό Τυ¬ 
πογραφείο των προκηρύξεων πρόσληψης προσωπικού 
και των περιλήψεων αυτών στον Ημερήσιο Τύπο, καθώς 
και για την αποστολή προς δημοσίευση στον Ημερήσιο 
Τύπο κάθε είδους πράξης της ΑΔΑΕ της οποίας απαιτεί¬ 
ται εκ του νόμου η δημοσίευση, εφόσον έχει προηγηθεί 
σχετική Απόφαση της Ολομέλειας της ΑΔΑΕ, 

- για τη βεβαίωση του γνησίου της υπογραφής και την 
επικύρωση αντιγράφων πράξεων της ΑΔΑΕ, 

- για τη θεώρηση βιβλιαρίων ασθένειας του προσω¬ 
πικού της ΑΔΑΕ. 

Γενικές διατάξεις 

Α.Το εξουσιοδοτημένο κατά περίπτωση όργανο υπο- 
χρεούται να ενημερώνει τη Διοίκηση της ΑΔΑΕ για κάθε 
σοβαρό, κατά την κρίση του, ζήτημα που προκύπτει κατά 
την άσκηση της παρεχόμενης δια της παρούσης εξουσι¬ 
οδότησης υπογραφής και να προωθεί στη Διοίκηση της 
ΑΔΑΕ για υπογραφή κάθε σχετικό έγγραφο που θεωρεί, 
κατά την κρίση του, ότι πρέπει να υπογράφει από αυτήν 
και όχι από το εξουσιοδοτημένο όργανο. 

Β. Η παροχή εξουσιοδότησης υπογραφής δεν απο¬ 
κλείει το δικαίωμα υπογραφής του εξουσιοδοτούντος 
οργάνου. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Δεκεμβρίου 2017 
Ο Πρόεδρος 
ΧΡΗΣΤΟΣ ΖΑΜΠΙΡΑΣ 

